Kedvezményezettnek nevezzük a biztosítási szolgáltatásra jogosult személyt, aki lehet:
a Biztosított, ha a szolgáltatás a Biztosított életében válik esedékessé, illetve
a Biztosított halála esetére a Biztosított által a Kedvezményezett jelölő nyilatkozatban megnevezett személy vagy személyek;
a Biztosított örököse, ha a szolgáltatás a Biztosított halála miatt válik esedékessé, feltéve, hogy a Biztosított halála esetére a Kedvezményezett-jelölő nyilatkozatban nem neveztek meg Kedvezményezettet, vagy az érvényét veszti, és nem jelöltek más Kedvezményezettet;
A Biztosított a biztosítási esemény bekövetkezéséig a Biztosítóhoz címzett és a Biztosító székhelyére beérkezett írásbeli nyilatkozattal, haláleseti Kedvezményezettet jelölhet, és a biztosítási esemény bekövetkezéséig bármikor ugyanilyen formában a kijelölését visszavonhatja, vagy a kijelölt Kedvezményezett helyett más Kedvezményezettet nevezhet meg. A Kedvezményezett jelölés a Biztosító székhelyére történő beérkezésének dátumával lesz hatályos.
Kedvezményezett kijelölésekor több Kedvezményezett esetében százalékosan meg kell határozni az egyes kedvezményezettek jogosultságának arányát.
Ennek hiányában a Biztosító a Kedvezményezettek részére egyenlő arányban teljesíti a biztosítási szolgáltatást.
A szolgáltatásra jogosultakat az egyes alcsomagok esetében az alábbi táblázatban találhatod:
Kedvezményezettet jelöléshez, megnevezéshez javasoljuk, hogy a Biztosító által rendelkezésre bocsájtott Kedvezményezett-jelölő nyilatkozatot használd. Megfelelően kitöltve és aláírva postai úton juttasd el a Biztosító székhelyére.